Fudbalska reprezentacija Kube

**Fudbalska ili nogometna reprezentacija Kube** predstavlja Kubu na međunarodnim nogometnim natjecanjima, a nalazi se pod ingerencijom AFC-a. Na konfederalnoj razini pripadaju Karipskoj fudbalskoj uniji i CONCACAF-u.

Svoju prvu međunarodnu utakmicu, Kuba je odigrala 1930. godine protiv Jamajke, koju je tada pobijedila s 3:1. Samo četiri dana kasnije, porazili su Honduras s uvjerljivih 7:0. Kubu je tada vodio José Tapia, koji će biti izbornik narednih osam godina. Uvjerljivim porazom od Meksika u tri utakmice, Kuba je propustila Svjetsko prvenstvo 1934., ali je zato 1938. u Francuskoj postala prva karipska zemlja koja je izborila nastup na nekom Svjetskom prvenstvu. Nakon što su u osmini finala, nakon ponovljene utakmice, izbacili Rumunjsku, u četvrtfinalu su doživjeli težak poraz (8:0) od Švedske i ispali, zauzevši ukupno osmo mjesto. Međutim, nakon 1938., Kuba zbog različitih razloga više nije nastupila na Svjetskim prvenstvima te je ubrzo izgubila primat među karipskim momčadima.

Najbolji nastup na kontinentalnom prvenstvu imali su 1971. godine u Trinidadu i Tobagu, gdje su zauzeli četvrto mjesto, dok su na regionalnom Karipskom kupu nakon serije dobrih rezultata od 1999. godine, 2012. godine konačno postali prvaci, pobijedivši Trinidad i Tobago u St. John'su, glavnom gradu Antigve i Barbude.

## Uspjeh na natjecanjima

### [[FIFA Svjetsko prvenstvo]]

### [[CONCACAF Gold Cup|CONCACAF Prvenstvo/Gold Cup]]

### [[Karipski kup]]

:**Među remije su uračunate utakmice odlučene nakon izvoođenja jedanaesteraca.*

## Aktualni sastav

### Nedavno pozvani

*  Arael Argüellez, Keiler García, Darío Suárez i Ariel Martínez su tokom Gold Cupa 2015. godine pobjegli u Sjedinjene Države.

## Migracija kubanskih nogometaša

Kao što je slučaj i s drugim kubanskim sportašima, određen broj kubanskih nogometaša je tokom posljednjih godina odlučio dezertirati u Sjedinjene Države. Prvi takav slučaj bio je 1999. godine, kada je golman U-23 reprezentacije, Rodney Valdes, odlučio dezertirati u Sjedinjene Države tokom Panameričkih igara u Kanadi. Tokom Gold Cupa 2002. godine u Los Angelesu, kubanski reprezentativci Rey Ángel Martínez i Alberto Delgado odlučili su ostati u Sjedinjenim Državama. Isto je uradio i napadač Maykel Galindo tokom 2005. godine, a 2007. su njihovim stopama otišli i Osvaldo Alonso i Lester More.

Tokom 2008. godine, došlo je do dezertiranja na dva odvojena turnira. Prvo je u ožujku sedam U-23 reprezentativaca, među kojima su bili Yeniel Bermúdez, Yordany Álvarez i Yendry Díaz, dezertiralo tokom olimpijskog kvalifikacijskog turnira dok je momčad boravila u Tampi, Florida. Onda su u listopadu, samo dva dana prije kvalifikacijske utakmice za Svjetsko prvenstvo protiv Sjedinjenih Država, Reynier Alcántara i Pedro Faife napustili hotel u Washingtonu u kojem je boravila reprezentacija. Tokom Gold Cupa 2011., Yosniel Mesa je napustio reprezentaciju dok je ona boravila u Charlotteu, Sjeverna Karolina. Najrecentniji slučaj dogodio se tokom Gold Cupa 2015. godine, kada su reprezentaciju napustili Arael Argüellez, Keiler García, Darío Suárez i Ariel Martínez.

## Izbornici

* José Tapia (1930–34)
* Károly Katzer (1934–35)
* José Tapia (1935–38)
* Marcelino Minsal (1947–49)
* František Churda (1963–64)

* Karoly Kocza (1966)
* László Mohácsi (1967)
* Kim Yong-Ha (1970–71)
* Sergio Padrón (1976)
* Tibor Ivanicz (1980–81)

* Giovanni Campari (1990–96)
* William Bennett (1996-00)
* Miguel Company (2000–04)
* Luis Armelio Garcia (2004–05)
* Raúl González Triana (2006–07)

* Reinhold Fanz (2008)
* Raúl González Triana (2008–12)
* Chandler González (2012)
* Walter Benítez (2012–15)
* Raúl González Triana (2015–)

## Reference

## Vanjske veze

*Cuba  at FIFA.com